Nóú is dit fase 4-beurtkrag(Foto: Yaoqi LAI) Eskom het aangekondig dat hy Dinsdag fase 4-beurtkrag sal instel. Dié fase het 14:00 in werking getree. Die kragvoorsiener sê in ’n verklaring dat ’n eenheid by die Koeberg-kernkragsentrale, noord van Kaapstad, uitgeskop het. Die eenheid is van die nasionale kragnetwerk ontkoppel weens ’n fout met een van die turbines. Dié verlies van ongeveer 930 MW plaas verdere druk op die opwekkingsvloot wat die kragvoorsiener genoodsaak het om nou fase 4-beurtkrag in te stel. Eskom sê ’n span kundiges stel ondersoek in. Hy het nie aangedui tot wanneer dié fase gaan geld nie.